CELEX: 32019R0650
Language: sl
Date: 2019-04-24 00:00:00
Title: Uredba Komisije (EU) 2019/650 z dne 24. aprila 2019 o spremembi Priloge III k Uredbi (ES) št. 1925/2006 Evropskega parlamenta in Sveta glede johimbe (Pausinystalia yohimbe (K. Schum) Pierre ex Beille) (Besedilo velja za EGP.)

25.4.2019   
               
               
                  SL
               
               
                  Uradni list Evropske unije
               
               
                  L 110/21
               
            
         UREDBA KOMISIJE (EU) 2019/650
         z dne 24. aprila 2019
         o spremembi Priloge III k Uredbi (ES) št. 1925/2006 Evropskega parlamenta in Sveta glede johimbe (Pausinystalia yohimbe (K. Schum) Pierre ex Beille)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1925/2006 Evropskega Parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (1) ter zlasti člena 8(5) Uredbe,
         ob upoštevanju naslednjega:
         
                     (1)
                  
                  
                     V skladu s členom 8(2) Uredbe (ES) št. 1925/2006 in ob upoštevanju morebitnih škodljivih učinkov na zdravje v zvezi z uporabo johimbe (Pausinystalia yohimbe (K. Schum) Pierre ex Beille) in njenih pripravkov v živilih ter ker še vedno obstaja znanstvena negotovost, je snov v skladu z Uredbo (EU) 2015/403 (2) pod strogim nadzorom Unije in vključena v del C Priloge III k Uredbi (ES) št. 1925/2006.
                  
               
                     (2)
                  
                  
                     V skladu s členom 8(5) Uredbe (ES) št. 1925/2006 in po potrebi ob upoštevanju mnenja Evropske agencije za varnost hrane (v nadaljnjem besedilu: Agencija) o spisih, ki so jih nosilci živilske dejavnosti ali katera koli zainteresirana stran predložili v ocenjevanje v skladu s členom 8(4), se v štirih letih po dnevu, ko je bila snov dodana v del C Priloge III, sprejme odločitev, s katero se brez omejitev dovoli uporaba snovi, navedene v delu C Priloge III, ali pa se jo ustrezno vključi na seznam v del A ali B Priloge III.
                  
               
                     (3)
                  
                  
                     V skladu s členom 5(2) Izvedbene uredbe Komisije (EU) št. 307/2012 (3) Agencija upošteva samo spise, ki so predloženi v osemnajstih mesecih od začetka veljavnosti sklepa o vključitvi snovi v del C Priloge III k Uredbi (ES) št. 1925/2006 v skladu s členom 8(2) Uredbe (ES) št. 1925/2006, kot veljavne spise za namene sklepa, kakor je določeno v odstavku 5 člena 8 Uredbe (ES) št. 1925/2006.
                  
               
                     (4)
                  
                  
                     Ker zainteresirane strani Agenciji v časovnem roku iz člena 5(2) Izvedbene uredbe (EU) št. 307/2012 niso predložile nobenih znanstvenih podatkov, s katerimi bi dokazale varnost johimbe (Pausinystalia yohimbe (K. Schum) Pierre ex Beille), bi bilo treba johimbo (Pausinystalia yohimbe (K. Schum) Pierre ex Beille) in njene pripravke vključiti v del A Priloge III k Uredbi (ES) št. 1925/2006, s čimer bo njena uporaba v živilih prepovedana.
                  
               
                     (5)
                  
                  
                     Uredbo (ES) št. 1925/2006 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga III k Uredbi (ES) št. 1925/2006 se spremeni:
            
                        (1)
                     
                     
                        v delu A se doda naslednji vnos:
                        „Lubje johimbe in njegovi pripravki iz johimbe (Pausinystalia yohimbe (K. Schum) Pierre ex Beille)“;
                     
                  
                        (2)
                     
                     
                        v delu C se črta naslednji vnos:
                        „Lubje johimbe in njegovi pripravki iz johimbe (Pausinystalia yohimbe (K. Schum) Pierre ex Beille)“.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 24. aprila 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 404, 30.12.2006, str. 26.
         
            (2)  Uredba Komisije (EU) 2015/403 z dne 11. marca 2015 o spremembi Priloge III k Uredbi (ES) št. 1925/2006 Evropskega parlamenta in Sveta glede vrste Ephedra in johimbe (Pausinystalia yohimbe (K. Schum) Pierre ex Beille) (UL L 67, 12.3.2015, str. 4).
         
            (3)  Izvedbena uredba Komisije (EU) št. 307/2012 z dne 11. aprila 2012 o izvedbenih pravilih za uporabo člena 8 Uredbe (ES) št. 1925/2006 Evropskega Parlamenta in Sveta o dodajanju vitaminov, mineralov in nekaterih drugih snovi živilom (UL L 102, 12.4.2012, str. 2).